# Splošni pogoji za izposojo kolesa

**1. PRIJAVA**

Prijava se opravi osebno na Občini Poljčane. Potencialni uporabnik izpolni Pogodbo o izposoji (v nadaljevanju: pogodba) z resničnimi podatki, za katere jamči s podpisom in podpiše Izjavo.

Kontaktni podatki:

**Občina Poljčane  
Bistriška cesta 65, 2319 Poljčane  
Tel.: 02 80 29 220  
E naslov:** [**obcina@poljcane.si**](mailto:obcina@poljcane.si)

**Spletna stran:** [**https://poljcane.si/**](https://poljcane.si/)

Uporabnik mora k izpolnjeni in podpisani pogodbi ter Izjavi o seznanitvi s splošnimi pogoji predložiti veljaven osebni dokument s sliko.

**2. IZPOSOJA KOLES**

Za izposojo e-koles velja cenik, ki ga je na svoji 16. redni seji dne 9. 4. 2025 sprejel Občinski svet Občine Poljčane.

V primeru večjih poškodb zaradi malomarnosti ima lastnik pravico zaračunati strošek, ki ga bo imel s popravilom kolesa in/ali druge poškodovane opreme.

V primeru izgube in/ali uničenja posojenega predmeta je lastniku odškodninsko odgovoren v vrednosti 100% maloprodajne cene kolesa in opreme po nabavni vrednosti:

|  |  |  |  |
| --- | --- | --- | --- |
|  | Predmet izposoje | Številka | Cena na komad z DDV |
| 1. | Kolo GHOST E TERU ESS, 500Wh, 65Nm | 1 - 6 | 2.799,00 |
| 2. | Kolo GHOST E RIOT TRAIL ESS, 625Wh, 85Nm | 7 - 8 | 4.899,00 |
| 3. | ČELADA | 1 - 8 | 68,99 |
| 4. | KLJUČAVNICA | 1 - 8 | 22,00 |

**3. DOLŽNOSTI UPORABNIKA**

Uporabnik je dolžan uporabljati kolo s potrebno previdnostjo, skrbnostjo in preudarnostjo ter v skladu s splošnimi pogoji.

Uporabnik nadzoruje kolo, ki si ga je izposodil. Uporabnik je dolžan s kolesom ravnati tako, da se ne povzročajo poškodbe, uničenja in izginotja.

**Uporabnik je dolžan vrniti kolo v terminu, ki je naveden kot termin vračila v pogodbi in ob tem upoštevati, da lahko kolo vrne le v poslovnem času Občine Poljčane, vsakokrat vsaj 30 min pred iztekom le tega.**

Podaljšanje roka izposoje je možno le preko elektronske pošte na naslov [obcina@poljcane.si](mailto:obcina@poljcane.si) , kjer navedete termin vračila izposojenega kolesa. Vsak dodaten dan izposoje se obračuna po veljavnem Ceniku izposoje E-koles.

Poslovni čas Občine Poljčane

**Ponedeljek:** od 8.00 do 15.00

**Torek:** od 8.00 do 15.00

**Sreda:** od 8.00 do 17.00

**Četrtek:** od 8.00 do 15.00

**Petek:** od 8.00 do 13.00

**Vračilo kolesa javite na tel. številko 02 80 29 220.**

Uporabnik kolesa s podpisom Pogodbe o izposoji sprejema splošne pogoje ter soglaša, da ima lastnik kolesa v primeru kršitev splošnih pogojev pravico uporabniku zaračunati stroške.

Vsak uporabnik lahko podpiše pogodbo za več koles, ki so na voljo na izposojo, vendar mora vpisati osebne dokumente vseh oseb, ki bodo uporabljale kolo. V tem primeru s podpisom jamči za odgovornost vseh izposojenih koles.

Če se ugotovi, da koriščenje kolesa poteka v nasprotju s splošnimi pogoji, je uporabnik storitev dolžan vrniti kolo takoj po pozivu upravitelja.

Uporabniki so lahko vse polnoletne fizične osebe ali mladoletne fizične osebe v spremstvu staršev ali skrbnikov.

Uporabnik kolesa mora med vožnjo s kolesom nositi čelado (na voljo so čelade na izposojo).

**4. OMEJITVE UPORABE STORITEV**

Uporabnik ima pravico, da kolo in opremo uporablja v skladu s splošnimi pogoji in s skrbnostjo dobrega gospodarja.

Skrbna uporaba izključuje predvsem naslednje:

* uporabo v nasprotju z veljavno zakonodajo na področju varnosti v cestnem prometu;
* uporabo kolesa in opreme ob pogojih, ki lahko privedejo do poškodbe kolesa
* kakršenkoli prevoz tretje osebe na kakršenkoli način;
* uporabo kolesa na način, ki spravlja v nevarnost uporabnika ali tretjo osebo;
* kakršnokoli neprimerno uporabo kolesa, demontažo ali poskus demontaže kolesa ali njegovih posameznih delov in naprav.

Predstavnik lastnika koles si pridržuje pravico, da zavrne izposojo kolesa osebi, za katero meni, da ni sposobna voziti kolesa.

**V primeru slabega ravnanja s kolesom ali neupravičene zamude pri vračilu kolesa se uporabniku trajno odvzame pravica do nadaljnje izposoje koles in opreme.**

Kolo je zasnovano za obremenitev do 120 kg.

Uporabnik ne sme posojeno kolo in/ali opremo posoditi tretji osebi.

Rezervacija termina za izposojo je možna največ 30 dni pred želenim terminom izposoje, vendar se ob nerealizirani rezervaciji brez predhodne odpovedi odvzame pravica do nadaljnje izposoje koles in opreme. Rezervacija se lahko opravi izključno pisno po e-pošti [obcina@poljcane.si](mailto:obcina@poljcane.si) .

**Uporabnik lahko izposojeno kolo uporablja na območju občin LAS Dobro za nas: Poljčane, Makole, Slovenska Bistrica in na območju sosednjih občin: Lovrenc na Pohorju, Ruše, Hoče – Slivnica, Rače – Fram, Kidričevo, Majšperk, Rogaška Slatina, Šmarje pri Jelšah, Slovenske Konjice Oplotnica, Zreče.**

**Uporaba kolesa izven navedenega območja ni dovoljena.**

**Kolesa so opremljena s sledilnimi napravami, ki beležijo lokacijo kolesa 24ur/dan.**

**5. ODGOVORNOST UPORABNIKA**

Za vso škodo, ki nastane med samo uporabo kolesa, je odgovoren uporabnik.

**Vsaka izposoja, ki presega dogovorjeni rok izposoje od navedenega termina za vračilo kolesa se obravnava kot izginotje kolesa, dokler se kolo ponovno ne pojavi.**

V primeru izginotja e-kolesa, za katerega odgovornost nosi uporabnik, je uporabnik dolžan v najkrajšem možnem času lastniku javiti izginotje e-kolesa na telefonsko številko 02 80 29 220 ali na [obcina@poljcane.si](mailto:obcina@poljcane.si) in krajo v roku 24 ur prijaviti policiji. E-kolo ostane v polnem obsegu v uporabnikovi izključni odgovornosti, dokler lastnik ne prejme kopije prijave kraje.

V primeru nezgode v katero je vpleteno e-kolo, je uporabnik dolžan dejstva sporočiti na telefonsko številko lastnika e-kolesa in ravnati skladno z zakonodajo.

Vso odgovornost nad e-kolesom nosi uporabnik ves čas izposoje e-kolesa od trenutka, ko se e-kolo odklene v kolesarnici do trenutka ponovne priključitve v kolesarnici.

Uporabnik je pred prevzemom dolžan e-kolo pregledati in opozoriti na morebitne poškodbe, napake ali nedelovanje, v nasprotnem primeru se smatra, da so povzročene v času njegovega najema. S tem je uporabnik odškodninsko odgovoren lastniku.

Med izposojo e-kolesa uporabnik odgovarja za vso materialno in nematerialno škodo, ki pri uporabi e-kolesa nastane tretjim osebam.

Lastnik e-kolesa krije le stroške, ki nastanejo kot posledica splošne obrabe e-kolesa.

**6. VARSTVO OSEBNIH PODATKOV**

Uporabnik bo ob izposoji kolesa sklenil Pogodbo in izpolnil Izjavo, s katero bo izposojevalcu posredoval svoje osebne podatke: ime, priimek, naslov prebivališča, rojstni datum, telefonska številka, E- naslov in številka osebnega dokumenta. Lastnik kolesa bo osebne podatke, katere bo pridobil od uporabnika ali se bo z njimi seznanil pri izvajanju pogodbe, obdeloval izključno za namen izpolnitve in izvajanja tega pogodbenega razmerja.

Lastnik kolesa bo kot upravljavec osebnih podatkov, osebne podatke uporabnikov obdeloval v skladu z določili Splošne uredbe o varstvu podatkov (GDPR) in vsakokrat veljavnega Zakona o varstvu osebnih podatkov ter internimi akti, ki urejajo varstvo osebnih podatkov. Več informacij o obdelavi osebnih podatkov in o pravicah, ki iz nje izvirajo, je objavljenih v Politiki zasebnosti , ki je sestavni del teh splošnih pogojev in je dostopna na spletni strani: <https://www.poljcane.si/DownloadFile?id=589414>.

**7. SPREMEMBA SPLOŠNIH POGOJEV**

Spremembe splošnih pogojev za izposojo e-koles, vključno s cenikom bodo prikazane na spletni strani: <https://poljcane.si/> .